CELEX: 62018TA0013
Language: et
Date: 2019-09-24 00:00:00
Title: kohtuasi T-13/18: Üldkohtu 24. septembri 2019. aasta otsus – Crédit mutuel Arkéa versus EUIPO – Confédération nationale du Crédit mutuel (Crédit Mutuel) (Euroopa Liidu kaubamärk – Kehtetuks tunnistamise menetlus – Euroopa Liidu sõnamärk Crédit Mutuel – Absoluutsed keeldumispõhjused – Kirjeldav iseloom – Eristusvõime puudumine – Kasutamise käigus omandatud eristusvõime – Vastuhagi – Määruse (EL) 2017/1001 artikli 7 lõike 1 punktid b ja c ning lõige 3 – Määruse 2017/1001 artikli 59 lõike 1 punkt a ja lõige 2)

9.12.2019   
            
            
               ET
            
            
               Euroopa Liidu Teataja
            
            
               C 413/45
            
         
      Üldkohtu 24. septembri 2019. aasta otsus – Crédit mutuel Arkéa versus EUIPO – Confédération nationale du Crédit mutuel (Crédit Mutuel)
      (kohtuasi T-13/18) (1)
      
      (Euroopa Liidu kaubamärk - Kehtetuks tunnistamise menetlus - Euroopa Liidu sõnamärk Crédit Mutuel - Absoluutsed keeldumispõhjused - Kirjeldav iseloom - Eristusvõime puudumine - Kasutamise käigus omandatud eristusvõime - Vastuhagi - Määruse (EL) 2017/1001 artikli 7 lõike 1 punktid b ja c ning lõige 3 - Määruse 2017/1001 artikli 59 lõike 1 punkt a ja lõige 2)
      (2019/C 413/53)
      Kohtumenetluse keel: prantsuse
      
         Pooled
      
      
         Hageja: Crédit Mutuel Arkéa (Le Relecq Kerhuon, Prantsusmaa) (esindajad: advokaadid A. Casalonga, L. Codevelle ja C. Bercial Arias)
      
         Kostja: Euroopa Liidu Intellektuaalomandi Amet (esindaja: D. Hanf)
      
         Teine menetluspool EUIPO apellatsioonikojas, menetlusse astuja Üldkohtus: Confédération nationale du Crédit mutuel (Pariis, Prantsusmaa) (esindajad: advokaadid B. Moreau-Margotin ja M. Merli)
      
         Ese
      
      Hagi EUIPO viienda apellatsioonikoja 8. novembri 2017. aasta otsuse (asi R 1724/2016-5) peale, mis käsitleb Crédit Mutuel Arkéa ja Confédération nationale du Crédit mutueli vahelist kehtetuks tunnistamise menetlust.
      
         Resolutsioon
      
      
                  1.
               
               
                  
                     Tühistada Euroopa Liidu Intellektuaalomandi Ameti (EUIPO) viienda apellatsioonikoja 8. novembri 2017. aasta otsus (asi R 724/2016-5) osas, milles tuvastati, et vaidlusalune kaubamärk on omandanud kasutamise käigus eristusvõime kaupade ja teenuste jaoks, millega seoses see kaubamärk oli kirjeldav, mitte eristav.
                  
               
            
                  2.
               
               
                  
                     Jätta hagi ülejäänud osas rahuldamata.
                  
               
            
                  3.
               
               
                  
                     Jätta vastuhagi rahuldamata.
                  
               
            
                  4.
               
               
                  
                     Jätta üks kolmandik Crédit Mutuel Arkéa kohtukuludest tema enda kanda ja mõista temalt välja üks kolmandik EUIPO ja Confédération nationale du Crédit mutueli kohtukuludest seoses põhihagiga.
                  
               
            
                  5.
               
               
                  
                     Jätta kaks kolmandikku EUIPO kohtukuludest tema enda kanda ja mõista temalt välja kaks kolmandikku hageja kohtukuludest seoses põhihagiga.
                  
               
            
                  6.
               
               
                  
                     Jätta kaks kolmandikku Confédération nationale du Crédit mutueli kohtukuludest seoses põhihagiga tema enda kanda ja mõista temalt välja kulud seoses vastuhagiga.
                  
               
            
         (1)  ELT C 94, 12.3.2018.